छात्राओं के लिए आत्मरक्षा शिविर शुरू
अलवर| बींगवूमन ग्रुप की ओर से जीडी कॉलेज की छात्राओं को आत्मरक्षा का प्रशिक्षण शिविर बुधवार को शुरू किया गया। ग्रुप अध्यक्ष गरिमा नरुका ने बताया कि यह प्रशिक्षण शिविर 23 से 26 दिसंबर तक चलेगा। इसमें कोच संजीव शर्मा द्वारा प्रशिक्षण दिया जाएगा। उन्होंने बताया कि शिविर में कॉलेज की एनएसएस की सभी इकाइयों की छात्राओं ने हिस्सा लिया। शिविर का उद्देश्य विपरीत परिस्थितियों में छात्राओं को सक्षम बनाना है। इस दौरान डॉ. रश्मि गुप्ता, डॉ. अमिता मीणा, डॉ. मधुसूदन वर्मा सहित स्टाफ सदस्य मौजूद रहे।
hin_Deva hin_Deva